CELEX: 32014R0705
Language: et
Date: 2014-06-25 00:00:00
Title: Komisjoni rakendusmäärus (EL) nr 705/2014, 25. juuni 2014 , millega määratakse kindlaks purustatud riisi suhtes kohaldatav imporditollimaks

26.6.2014   
            
            
               ET
            
            
               Euroopa Liidu Teataja
            
            
               L 186/53
            
         KOMISJONI RAKENDUSMÄÄRUS (EL) nr 705/2014,
   25. juuni 2014,
   millega määratakse kindlaks purustatud riisi suhtes kohaldatav imporditollimaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 punkti a,
   ning arvestades järgmist:
   
               (1)
            
            
               Euroopa Liidu ja Tai vahelise riisi käsitleva lepinguga, (2) mis on heaks kiidetud nõukogu otsusega 2005/953/EÜ, (3) on ette nähtud, et liit peab purustatud riisi suhtes kohaldama imporditollimaksu 65 eurot tonni kohta.
            
         
               (2)
            
            
               Euroopa Liidu ja Tai vahel sõlmitud lepingu rakendamiseks sätestati nõukogu määruse (EÜ) nr 1234/2007 (4) artiklis 140 purustatud riisi imporditollimaks 65 eurot tonni kohta.
            
         
               (3)
            
            
               Määrus (EL) nr 1308/2013, millega tunnistatakse kehtetuks ja asendatakse määrus (EÜ) nr 1234/2007, ei sisalda sätet, mis vastaks määruse (EÜ) nr 1234/2007 artiklile 140. Määruse (EL) nr 1308/2013 artikliga 183 volitatakse komisjoni seoses imporditollimaksudega vastu võtma rakendusakte, millega määratakse kindlaks kohaldatava imporditollimaksu määr kooskõlas eeskirjadega, mis on sätestatud muu hulgas Euroopa Liidu toimimise lepingu kohaselt sõlmitud rahvusvahelistes kokkulepetes.
            
         
               (4)
            
            
               Euroopa Liidu ja Tai vahel sõlmitud lepingu järgmiseks tuleks kindlaks määrata purustatud riisi imporditollimaksu määr,
            
         ON VASTU VÕTNUD KÄESOLEVA MÄÄRUSE:
   Artikkel 1
   Olenemata ühises tollitariifistikus kindlaksmääratud purustatud riisi imporditollimaksu määrast on CN-koodi 1006 40 00 alla kuuluva purustatud riisi imporditollimaksu määr 65 eurot tonni kohta.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 347, 20.12.2013, lk 671.
   
      (2)  Euroopa Ühenduse ja Tai vaheline vastavalt GATT 1994 artiklile XXVIII GATT 1994-le lisatud EÜ loendis CXL riisi suhtes kohaldatavate soodustuste muutmist käsitlev kirjavahetuse vormis leping (ELT L 346, 29.12.2005, lk 26).
   
      (3)  Nõukogu otsus 2005/953/EÜ, 20. detsember 2005, Euroopa Ühenduse ja Tai vahelise vastavalt üldise tolli- ja kaubanduskokkuleppe (GATT) 1994 artiklile XXVIII GATT 1994-le lisatud EÜ loendis CXL riisi suhtes kohaldatavate soodustuste muutmist käsitleva kirjavahetuse vormis lepingu sõlmimise kohta (ELT L 346, 29.12.2005, lk 24).
   
      (4)  Nõukogu määrus (EÜ) nr 1234/2007, 22. oktoober 2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).